— Непрыемным падарункам для жыхаркі г.п.Ружаны стала ўзбуджаная ў дачыненні да жанчыны крымінальная справа. Супрацоўнікі праваахоўных органаў зацікавіліся паходжаннем рэзаных траўм, з якімі да медыкаў звярнуўся вечарам сёмага сакавіка жыхар пасёлка. З яго слоў было ўстаноўлена, што рану яму прычыніла ў стане алкагольнага ап’янення жонка падчас сямейнага скандалу. Цяпер жанчыне, згодна з ч.1 арт.147 Крымінальнага кодэкса Рэспублікі Беларусь, пагражае да васьмі гадоў пазбаўлення волі.